

**Аймақтарда реформаларды тереңдету жөнiндегi облыстар және Алматы қаласы әкiмдерiнiң iс-қимыл бағдарламалары мен жоспарлары туралы**

***Күшін жойған***

Қазақстан Республикасы Үкiметiнiң қаулысы 1996 жылғы 13 наурыздағы N 309.
Күші жойылды - ҚР Үкіметінің 2005 жылғы 9 ақпандағы N 124 қаулысымен

      "1996-1998 жылдарға арналған реформаларды тереңдету жөнiндегi Қазақстан Республикасы Үкiметiнiң Iс-қимыл бағдарламасы туралы" Қазақстан Республикасы Президентiнiң 1995 жылғы 13 желтоқсандағы 
N 2680
 Жарлығының 4-тармағын жүзеге асыру мақсатында Қазақстан Республикасының Үкiметi қаулы етедi: 
  
      1. Облыстар және Алматы қаласының әкiмдерi ұсынған 1996-1998 жылдарға арналған реформаларды тереңдету жөнiндегi iс-қимыл бағдарламасы және 1996 жылға арналған аймақтарда реформаларды тереңдету жөнiндегi iс-қимыл жоспары /қоса берiлiп отыр/ бекiтiлсiн. 
  
      2. Облыстар және Алматы қаласының әкiмдерi: 
  
      өздерiнiң күнделiктi қызметiнде реформаларды тереңдету жөнiндегi аймақтық бағдарламалар мен iс-қимыл жоспарларының негiзгi ережелерiн қатаң ұстансын және олардың сөзсiз орындалуын қамтамасыз етсiн; 
  
      реформаларды тереңдету жөнiндегi аудандар мен қалалар әкiмдерiнiң осы секiлдi бағдарламалары мен iс-қимыл жоспарларын бiр ай мерзiмде қарасын және бекiтiлсiн; 
  
      реформаларды тереңдету жөнiндегi аймақтық бағдарламалар мен iс-қимыл жоспарларының негiзгi ережелерiн және олардың жүзеге асырылуын тереңдету бойынша жариялылықты қамтамасыз етсiн. 
  
      3. Осы қаулының орындалуына бақылау жасау Қазақстан Республикасының Экономика министрлiгi мен Үкiмет Аппаратының Аумақтық даму бөлiмiне жүктелсiн.

*Қазақстан Республикасының*
  
*Премьер-Министрi*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК